text: Startede kommunal valgkamp på grundlovsmøde
  05 juni 2017 kl. 15.15
  I Esbjerg blev valgkampen til byrådet startede på demokratiets festdag. Alle borgmesterkandidater var inviteret til folkemøde.
  Direktør Palle Storinggaard, ECH Park (tidligere Esbjerg Sociale Højskole), har taget initiativ til det, som han håber vil blive et folkemøde i fremtiden.
  Baggrunden er, at byens borgmester igennem flere valgperioder, Johnny Søtrup (V), ikke stiller op.
  - Jeg synes, at Esbjerg skulle have mulighed for at høre deres spidskandidater tale. Og jeg tænkte, at Grundlovsdag var oplagt, når vi hylder det frie demokrati, siger direktøren.
  Bl.a. May-Britt Andrea Andersen, som er spidskandidat for de konservative, tog udfordringen op. Og hun håber, at flere vil deltage, når flere partier medvirker. Det så det nu ikke umiddelbart ud til...
  - Vi fører den valgkamp, vi plejer. Men det er klart, at vi tror på, at der er nogle nye stemme i spil, og dem er vi selvfølgelig interesseret i at se, om vi kan få fat i, siger John Snedker, spidskandidat for Socialdemokratiet.
  Foruden de lokale politikere deltog også to ministre i mødet.
  
  
  